钦定古今图书集成/明伦汇编/氏族典/第112卷 > 崔汉衡
## 钦定古今图书集成/明伦汇编/氏族典/第112卷 > 崔汉衡

按《唐书崔汉衡传》：“汉衡，博州博平人。沈懿博厚，善与
人交。始为费令，滑州节度使令狐彰表掌书记。大历
六年，以检校礼部员外郎为和蕃副使，还迁右司郎
中。建中二年，吐蕃请盟，擢殿中少监，为和蕃使，与其
使区颊赞俱来约盟，改鸿胪卿，持节送区颊赞归，遂
定盟清水。德宗幸奉天，吐蕃以兵佐浑瑊败贼武功”，
转秘书监，俄拜上都留守、兵部尚书、东都淄青魏博
赈给宣慰使。又使幽州，还命称旨。贞元三年，豫吐蕃
盟。明年，出为晋慈隰观察使。卒，赠尚书左仆射。